‫- סדרה מקורית של NETFLIX -‬
‫נסאו, רפובליקת הפיראטים החדשה!‬
‫רפובליקת הפיראטים של נסאו,‬ ‫שנוסדה בידי בנג'מין הורניגולד, השמינה…‬
‫מכך שתקפה את הסחר שבין בריטניה לאמריקה.‬
‫היא נראית עמוסה, בחורים!‬
‫אך יסודותיה התנדנדו…‬
‫בגלל מותו של הפיראט‬ ‫המצליח ביותר אי פעם.‬
‫"סאם השחור" בלמי‬ ‫נשטף לחופה של ניו אינגלנד.‬
‫האוצר ששדד נמצא בקרקעיתו‬ ‫של האוקיינוס האטלנטי.‬
‫אך אדוארד ת'אץ' המציא את עצמו מחדש…‬
‫אתם יודעים מי אני?‬
‫אני אדוארד ת'אץ'.‬
‫והפך לפיראט השטני שבכולם.‬
‫קוראים לי שחור הזקן!‬
‫מהר יותר!‬
‫הכתר העלים עין מהפיראטים‬ ‫כל עוד אלה פגעו בספינות זרות.‬
‫אך כשהפיראטים תפסו ספינות עבדים בריטיות,‬
‫הדבר משך את תשומת לבה של לונדון.‬
‫וכשהגיעו חדשות שבנסאו יש עבדים משוחררים‬
‫שנהנים מחירות שאינה נופלת מזאת של הלבנים…‬
‫זה היה הקש האחרון.‬
‫גברים לבנים שמתרועעים עם פראים.‬
‫אני אתן לך כל מה שתזדקק לו, רוג'רס,‬
‫אבל אתה חייב להכחיד את הסרטן הזה.‬
‫אז צייד הפיראטים האכזרי,‬ ‫וודס רוג'רס, הגה תוכנית.‬
‫נבקש מהמלך לתת להם מחילה.‬
‫ויין!‬ ‫-מה העניין?‬
‫קרא להורניגולד, מיד!‬ ‫תגידי לו שאנחנו צריכים לדבר.‬
‫- בשם המלך, הכרזה לדיכוי הפיראטים -‬
‫כל פיראט שיסרב לחנינה,‬ ‫יעמוד מול כוחו של חיל הים המלכותי.‬
‫- רפובליקת הפיראטים של נסאו, 1718 -‬
‫במשך למעלה משנתיים הטילו הפיראטים מנסאו‬ ‫את אימתם על הספנות בים הקריבי.‬
‫כעת, במהלך מזעזע,‬
‫הציע הכתר הבריטי לחון אותם.‬
‫הקברניט ג'נינגס,‬ ‫אפשר להציג לך את ג'ק רקהאם?‬
‫איפה הורניגולד?‬
‫קוראים לו קאליקו ג'ק כי הוא לובש…‬
‫קאליקו?‬
‫איפה הורניגולד?‬
‫מה המלך חושב לעצמו? חנינה?‬
‫נראה לו שיקנה אותנו בקלות שכזאת?‬
‫אולי תסביר לרעך החדש‬
‫את החישובים העדינים,‬ ‫את הסוגיות המורכבות שיש כאן.‬
‫אני חושש שהוא אבוד קצת.‬
‫- אד פוקס, היסטוריון ימי -‬
‫החנינה הייתה השלב הראשון‬ ‫בדיכוים של הפיראטים מנסאו.‬
‫לפתע הייתה להם ברירה.‬
‫האם אתם רוצים לחזור לציווילזציה,‬ ‫לשמור את כל השלל שלקחתם‬
‫- קולין וודוורד‬ ‫מחבר "רפובליקת הפיראטים" -‬
‫ולהתנקות מפשעי העבר שלכם?‬ ‫או שאתם רוצים להמשיך בהתקוממות הזאת?‬
‫איפה הורניגולד, לעזאזל?!‬ ‫-הקברניט ג'נינגס!‬
‫הסיוט שלך הסתיים.‬
‫נראה שאתה חופשי לחזור לג'מייקה.‬
‫ג'נינגס ידע שהמשמעות היא‬ ‫שכבר לא ייחשב לפושע.‬
‫היו לו אחוזות. היו לו עבדים.‬ ‫הוא היה ג'נטלמן.‬
‫- איזי לורנס, היסטוריונית -‬
‫אתה לא באמת שוקל להסכים, נכון?‬
‫ויין האומלל.‬
‫קוף בגוף של אדם.‬ ‫העולם בטח מבלבל אותך מאוד.‬
‫עצתי לך…‬
‫תיהנה מהתענוגות הקטנים‬ ‫שיש למקום שכוח האל הזה להציע…‬
‫כל עוד אתה יכול.‬
‫צ'רלס ויין ודאי חש נבגד.‬
‫המנטור שלו מימים ימימה לא חשב עליו כלל.‬
‫הוא היה רק מלח פשוט וחסר השכלה,‬
‫- ד"ר וירג'יניה לנספורד‬ ‫האקדמיה הימית של ארה"ב -‬
‫חסר מעמד…‬ ‫וזה מה שיצטרך לחזור אליו אם יסכים לחנינה.‬
‫השאלה היא…‬
‫מה יעשה הקברניט הורניגולד המסכן?‬
‫כעת עליו להחזיר את הממלכה שלו לכתר.‬
‫ובכן,‬
‫למען האמת, המקום הזה די התחבב עליי.‬
‫אם הכתר רוצה להשיב את נסאו לשלטון החוק,‬
‫הוא יזדקק לאנשים טובים כדי להגשים זאת.‬
‫לאחר שהתפייס עם אויבו הוותיק…‬
‫רבותיי.‬
‫הפליג ג'נינגס לברמודה,‬
‫שם קיבל חנינה ופרש מחייו כפיראט.‬
‫תשתה משהו?‬
‫זה כל מה שהחנינה המזוינת שלך שווה!‬
‫הורניגולד רצה לחזור לחיקה של החברה.‬
‫לשם כך היה גם על אחרים להסכים לחנינה,‬
‫לא לעורר מהומה‬ ‫ולהמיט את חמתו של השלטון על נסאו,‬
‫כמקום שיש בו פיראטים מועדים.‬
‫הבריטים שלחו כוח משימה‬ ‫תחת פיקודו של הקברניט וינסנט פירס‬
‫לליבה של מאורת הפיראטים,‬
‫בהמשך להצעת החנינה של המלך.‬
‫אלוהים.‬
‫זה היה רגע מתוח מאוד. רגע של לחץ פוליטי.‬
‫לראשונה הפליג כלי שיט של חיל הים המלכותי‬
‫לתוך מלתעות האריה, נמל נסאו.‬
‫שמרו על קור רוח, אנשים.‬ ‫שמרו על קור רוח.‬
‫אני הקברניט וינסנט פירס‬ ‫מחיל הים של הוד מלכותו.‬
‫אני כאן כדי למסור‬
‫את "הכרזת דיכוי הפיראטים" של המלך ג'ורג'.‬ ‫-קראנו אותה.‬
‫הקברניט בנג'מין הורניגולד.‬
‫אז אתה מסכים?‬
‫בעיקרון.‬
‫יש סיבוכים.‬
‫למה כוונתך?‬
‫הפוליטיקה של פיראטים דורשת מגע עדין.‬
‫רצה הגורל ואני עומד לרשותך.‬
‫אז אתה הוא האחראי?‬ ‫-האחראי? לא.‬
‫זאת רפובליקה.‬
‫אבל אני מדבר בשם הרוב.‬
‫להורניגולד הייתה הזדמנות לקדם את עצמו,‬
‫אם יפעל נכון.‬
‫הוא ידע שהם לא יוכלו להחזיק בנסאו.‬
‫שבסופו של דבר, רפובליקת הפיראטים שלהם‬ ‫לא תוכל לשרוד לנצח. שקיצה עומד לבוא…‬
‫אני צריך אוכל ומגורים לאנשיי.‬
‫קצין, רדו מהספינה.‬
‫אני ממש לא רוצה לדכא פה מרד.‬
‫והוא ידע שהדרך הטובה ביותר‬ ‫לסיים זאת בדרכי שלום‬
‫תהיה שכמה שיותר פיראטים יסכימו לחנינה.‬
‫אך לא הכול עמדו לוותר‬ ‫על החיים המשתלמים כפיראטים בקלות שכזאת.‬
‫מה הם אומרים?‬
‫אתה לא תאמין.‬
‫נסה ותראה.‬
‫הודעה מהמלך שלך.‬
‫הוא מציע חנינה.‬
‫באילו תנאים?‬
‫כל החובות מבוטלים.‬ ‫נוכל לשמור כל מה שיש לנו.‬
‫חופש.‬
‫ללא התחייבויות.‬
‫שחור הזקן, כהרגלו,‬ ‫קיבל את החדשות על החנינה‬
‫והגיע להחלטה במובן אסטרטגי.‬
‫אפשר לראות שהוא התייחס לזה כמשחק שחמט,‬ ‫שתכנן מהלכים רבים קדימה בכל מה שעשה.‬
‫בנסאו עלה ויין‬ ‫כמנהיג הפיראטים שמתנגדים לחנינה.‬
‫צ'רלס ויין לא רצה בחנינה מהמלך‬ ‫וגם לא רצה להפסיק להיות פיראט.‬
‫תגובתו הייתה לא רק התרסה, אלא גם אלימות.‬
‫ה…‬
‫החנינה הזאת…‬
‫אומרת שלא נהיה מבוקשים.‬
‫שתוכלו לשמור על שללכם‬
‫ולפתוח דף חדש.‬
‫זה טוב…‬
‫אם ביצעתם פשיטות…‬
‫אם עשיתם מעשים.‬
‫אך לא כל אחד מאיתנו‬ ‫הכניס לכיסו אותה רמה של תגמול.‬
‫ולאחר השתייה והפרוצות, לא נותר לנו דבר.‬
‫וכעת, ספינת הוד מלכותו הגיעה.‬
‫האם הוא שלח ספינות…‬
‫להאכיל אותנו כשהיינו רעבים?‬
‫כן? ממש לא!‬
‫הוא שלח ספינות כדי לדרוש‬ ‫שנמסור את הרפובליקה שלנו תמורת שום דבר!‬
‫והנה החלק הכי טוב.‬
‫אם נעשה זאת,‬
‫הם יסלחו לנו.‬
‫זה מה שהחנינה הזאת אומרת.‬
‫הנה מה שאני אומר.‬ ‫-צ'רלס ויין?‬
‫אתה עצור.‬
‫רק הוא.‬
‫הורניגולד אחראי לזה!‬
‫לאחר שוויין נעצר, נראה היה שהמרד הסתיים.‬
‫אך שחור הזקן המשיך להטיל אימה בימים.‬
‫ספינת עבדים, מימין!‬
‫קחו נשק, בחורים.‬
‫יש לנו עוד עכברוש שמן כטרף.‬
‫הוא פגע בסחר העבדים המכניס של בריטניה.‬
‫אי אפשר להפריז‬ ‫בתיאור הזוועה שהתרחשה בספינות העבדים.‬
‫תמרה ווקר, המחלקה להיסטוריה‬ ‫אוניברסיטת טורונטו ‬
‫הם שהו בים במשך חודשים ארוכים,‬ ‫בתנאי צפיפות שלא ייאמנו.‬
‫כאשר קבוצה של פיראטים עלתה לספינה,‬
‫היה זה רגע מבלבל נוסף בתקופה מבלבלת.‬
‫אתם כבר לא עבדים!‬
‫כעת אתם כפופים לחוקי הפיראטים‬
‫אדם כמו סיזר השחור, שהיה עבד בעצמו,‬
‫היה יכול להבין את השבויים האלה‬ ‫ולהזדהות עם מה שעברו.‬
‫בסוף המסע הזה‬ ‫ממתינים לכם חיים קשים של עבדות.‬
‫אנחנו מציעים חירות ושוויון.‬
‫אנחנו לא נפגע בכם.‬
‫האנשים האלה הם פראים.‬
‫אתה משוגע?‬
‫משוגע?‬
‫אני שחור הזקן.‬
‫ברור שאני משוגע.‬
‫משוגע אבל צודק.‬
‫כל הצוות לסיפון!‬
‫משוגע אבל צודק.‬
‫תגיד לחבריך.‬
‫- ויליאמסבורג, וירג'יניה -‬
‫פגיעתו של שחור הזקן בסחר העבדים‬ ‫הרגיזה את האליטה הקולוניאלית של בריטניה,‬
‫אנשים כמו אלכסנדר ספוטסווד,‬ ‫סגן המושל של וירג'יניה.‬
‫אדוני המושל.‬
‫תיפח רוחם.‬
‫פיראטים?‬
‫שחור הזקן הופך נועז יותר ויותר.‬
‫למראה כל ספינה באופק,‬
‫קברניטים של ספינות סוחר שבים לנמל.‬
‫ללא עבדים חדשים,‬
‫הכלכלה שלנו קופאת על שמריה.‬
‫אני מבקש ספינות מלחמה.‬
‫הם שולחים חנינה!‬
‫הזהרתי אותם במשך חודשים.‬
‫אם לונדון לא תעשה דבר, אנחנו…‬
‫נהיה חייבים לפעול בעצמנו.‬
‫בנסאו, צ'רלס ויין הכלוא‬
‫הפך לדמות מובילה בקרב הפיראטים‬ ‫שהתנגדו להצעת החנינה הבריטית. ‬
‫זה היית אתה?‬
‫מה קרה?‬ ‫-אתה דיברת עם פירס!‬
‫ראו אותך.‬
‫מה קרה?‬
‫כמה הוא הבטיח לך?‬
‫ברור שהקברניט לא יודע על מה אתה מדבר.‬ ‫תסביר לו!‬
‫עצרו את ויין.‬
‫החדשות איימו לפגוע‬ ‫בתוכניתו של הורניגולד לקדם את החנינה.‬
‫איזה כוח יש לחנינה של המלך‬
‫אם כאשר תקבל אותה, ברצון טוב,‬
‫עדיין תמצא את עצמך רוקד בקצהו של חבל?‬
‫איך אפשר לבקש מגברים הגונים‬
‫להפסיק להיות פורעי חוק,‬ ‫אם אינם יכולים לסמוך על דברתו של המלך?‬
‫כשווינסנט פירס תפס את צ'רלס ויין וצוותו,‬ ‫הדבר גרם לבעיה.‬
‫הייתה אפשרות שכל האמון יאבד‬
‫אם מספר פיראטים ייעצרו‬ ‫ברגע שבו הוצעה חנינה.‬
‫האם אפשר היה לסמוך על הכתר,‬ ‫על חיל הים ועל הרשויות, שלא יבגדו בהם?‬
‫השפעתו של בנג'מין הורניגולד דעכה‬
‫בשעה שפיראטים צעירים יותר,‬ ‫כמו אן בוני, החלו לפקפק בו.‬
‫אן בוני.‬
‫ג'ק רקהאם.‬
‫בעדינות אך בזריזות, אנשים. העלו את זה.‬
‫אתה עצרת את ויין.‬
‫צריך לכרות סרטן לפני שהוא מתפשט.‬ ‫-טיפש שכמוך.‬
‫זאת נסאו, לא פריגטה של הצי המלכותי.‬
‫הדבר היחיד שמחזיק את המקום הזה הוא אמון.‬
‫כבוד בין גנבים?‬
‫הדבר היחיד שניצב‬ ‫בין קברניט של פיראטים למוות‬
‫הוא דברתו.‬
‫אין בתי משפט.‬
‫אין צבא.‬
‫רק דברתו.‬
‫התמיכה הצבאית מאנגליה‬ ‫תגיע רק בעוד כמה חודשים, ותאמין לי,‬
‫אם החבר'ה האלה יראו אי צדק…‬
‫הם לא חושבים לטווח כה ארוך.‬
‫אם תתלה את ויין…‬
‫לא תעזוב את האי הזה.‬
‫תן לי לדבר איתו.‬
‫אני אשיג לך הצהרה,‬
‫חרטה פומבית על פשעיו בעבר‬ ‫ומחויבות לעתיד הגון.‬
‫כך ייראה שהצדק נעשה‬
‫ונוכל להמשיך להפוך את נסאו‬ ‫לתחנת מסחר חשובה, למען המלך והמדינה.‬
‫על דברתך?‬
‫העתיד שלי תלוי בזה.‬
‫לא אעמיד פנים.‬
‫לא אכפת לי אם תיתלה או לא.‬
‫אבל לטובת ההרמוניה…‬
‫דיברתי עם הקברניט פירס,‬
‫ויש לך דרך לצאת לחופשי.‬
‫הסכם לקבל את החנינה,‬
‫גרום לאחרים לעשות כמוך,‬
‫ותהיה חופשי.‬
‫חופשי לעשות מה, בדיוק?‬
‫חופשי לא להיחנק בקצה חבל.‬
‫אני אחזור לעבדות.‬
‫לפרנסה דלה, עם צ'רלי ויין כנער מלקות.‬
‫לא עוד.‬
‫מהמקום שאני ניצב בו,‬
‫תלייה היא הנתיב היחיד שלי לחופש.‬
‫צ'רלס ויין,‬
‫נולד כלב, מת כלב.‬
‫זה כל מה שתהיה?‬
‫שום דבר לא חרות באבן, פיראט או לא.‬ ‫-לא.‬
‫כבר ראיתי את סופו של הסיפור שלי.‬
‫כשהייתי בן 11, ברציפים של וופינג,‬
‫ראיתי אדם שלחם למען ארצו ונתלה.‬
‫באותו רגע ידעתי‬
‫שאלך כמו האיש הזה.‬
‫כמו קפטן קיד.‬
‫ראית את קיד נתלה?‬
‫מה זה עניינך?‬ ‫-הכרתי אותו.‬
‫לפולסגריב ויליאמס‬ ‫הייתה קרבת משפחה לקפטן קיד‬
‫והנה צ'רלס ויין, שכילד בוופינג‬ ‫ראה את הוצאתו להורג של הגיבור הזה.‬
‫הקברניט ויליאם קיד‬ ‫היה מאגדות הפיראטים המוקדמות.‬
‫הוצאתו להורג הייתה אירוע ציבורי חשוב.‬
‫דרכם של חוטאים היא קשה, אמן.‬
‫יברך האל את קפטן קיד.‬
‫כן! יברך האל את קפטן קיד.‬
‫למרות שבאו ממחנות יריבים,‬
‫ההיסטוריה המשותפת קירבה אותם זה לזה.‬
‫איך הוא…‬
‫התנהג על הגרדום?‬
‫תגיד את האמת.‬
‫הוא מת כגיבור.‬
‫ברור.‬
‫כשקיד נתלה,‬
‫הוא עמד לבדו.‬
‫אבל אם אתה תיתלה…‬
‫האחרים ילכו בעקבותיך.‬
‫ילכו בעקבותיי?‬
‫לא ברור לך?‬
‫צ'רלס ויין,‬
‫יש לך חסידים רבים.‬
‫אתה, אני מעז לומר,‬
‫הוא מנהיג הסיעה שמתנגדת לחנינה.‬
‫אני מנהיג של…‬
‫סיעה?‬ ‫-סיעה שמוכנה לעשות כדבריך.‬
‫רבים באי הבינו‬
‫שאם רצית לעמוד מאחורי מישהו‬ ‫שילך עד הסוף‬
‫וימשיך לתקוף את האימפריה,‬ ‫ויין בהחלט היה האיש.‬
‫אם תסרב לחנינה, הם ילכו אחריך לגרדום.‬
‫אבל אם אחתום על החנינה, אבגוד בעקרונותיי.‬
‫איזה מין מנהיג סיעה אהיה אז?‬
‫מנהיג חכם!‬
‫אסטרטג.‬
‫פוליטיקאי.‬ ‫-פוליטיקאי?!‬
‫נצל את המערכת.‬
‫קבל את החנינה, המתן בסבלנות…‬
‫וחיה כדי להילחם ביום אחר.‬
‫כפי שקיד היה עושה?‬
‫ללא ספק.‬
‫אל תיתן לפירס מה שהוא רוצה.‬
‫קח איתך את האנשים שלך.‬
‫וכשהמלך יאבד עניין בנסאו, כפי שוודאי יקרה,‬
‫יהיה לך צוות נאמן…‬
‫שמוכן לקחת מהסוחרים הספרדים‬ ‫את העושר ששייך לך בזכות.‬
‫ברגע טקטי צריך לסגת מעט לעמדה הגנתית,‬ ‫מדי פעם.‬
‫זאת הייתה אחת הפעמים‬ ‫שבהן ויין הרשה לעצמו‬
‫לשאוף אוויר ולהמתין‬ ‫כדי שיוכל להילחם שוב ביום אחר.‬
‫סוהר.‬
‫תגיד לקברניט פירס‬
‫שמנהיג הסיעה שמתנגדת לחנינה…‬
‫הסכים לתנאים.‬
‫ייתכן שצ'רלס ויין נכנע, לעת עתה,‬
‫אך לא כל הפיראטים שכוכבם דרך‬ ‫רצו בחנינה.‬
‫בין אן בוני וג'ק רקהאם‬ ‫נרקמה אהבה ממבט ראשון.‬
‫לדעתי, שניהם היו חידוש זה לזה.‬
‫- לורה דנקומב, מחברת הספר "פיראטיות" -‬
‫ג'ק, הגבר המהמם בבגדים אלגנטיים,‬
‫ואן, האישה הלוהטת.‬
‫ובכן, אן…‬
‫את יותר מאשר רק פרצוף יפה (בוני)?‬
‫הגיוני שהם נמשכו זה לזה.‬
‫אן בוני סיימה עם גברים‬ ‫שהבטיחו לה עולם ומלואו…‬
‫ונתנו לה רק עפר.‬
‫מה אן בוני הייתה עושה במקום הגבר הזה?‬
‫אם אן בוני הייתה קאליקו ג'ק הנאה…‬
‫הוא היה אומר…‬
‫שהחנינה הגיעה מוקדם מדי,‬
‫שאנגליה רחוקה מאוד מהים הקריבי,‬
‫ושכל עוד זה אפשרי,‬
‫הוא ינצל את המצב.‬
‫בשעה שאן בוני וקאליקו ג'ק‬ ‫קשרו קשר נגד החנינה…‬
‫הפליג שחור הזקן צפונה, לאורך חופי אמריקה.‬
‫עם 700 איש תחת פיקודו,‬ ‫שום ישוב או ספינה לא היו בטוחים.‬
‫אך כשהפליג אל צ'רלסטון,‬
‫הוא לא חיפש זהב.‬
‫הוא היה זקוק נואשות לתרופה מסוימת.‬
‫לשחור הזקן היה סוד מלוכלך.‬
‫עגבת.‬
‫כספית היא דבר שהורג הכול, בעיקרון,‬
‫ובני אדם בכלל זה. זה יסוד רעיל מאוד.‬
‫הם הכניסו את הכספית למזרק גדול‬
‫והוא הוחדר‬
‫ישירות לתוך הפין.‬
‫הם הזריקו את הכספית,‬ ‫המתכת הנוזלית, לתוך הפין,‬
‫ודרכו לשלפוחית השתן.‬
‫כמה קשים היו כאבי העגבת,‬
‫אם זאת הייתה התרופה‬ ‫ששחור הזקן היה נואש להשיג?‬
‫באיי בהאמה ניהל הורניגולד‬ ‫משא ומתן עם הקברניט פירס‬
‫על עתידה של נסאו…‬
‫תודה, חומד.‬
‫לאחר שהחנינה תתקבל.‬
‫המצודה היא המפתח.‬ ‫אולי המלך חושב שיש לו שלום עם ספרד,‬
‫אך הם פועלים נגדנו לא פחות מאי פעם.‬
‫אנחנו זקוקים למגורים, לחוות ו…‬ ‫עבר זמן רב מאז שהיה פה שלטון,‬
‫כך שבית המושל זקוק לשיפוץ,‬ ‫ואז גם בית העירייה ובית המשפט, בבוא העת.‬
‫זאת ודאי הייתה תחושה טובה,‬ ‫לעבור ממעמד של פורע חוק‬
‫לכך שתוכר כשווה, כמעט,‬
‫בידי נציגו של מלך אנגליה.‬
‫אך הפוליטיקה בנסאו‬ ‫לא התנהלה על מי מנוחות מעולם.‬
‫הקברניט פירס, צ'רלס ויין ואנשיו נעלמו.‬
‫תגיד לאנשיך לשמור על הנמל.‬
‫אם הם לא ייקחו חד-תורנית,‬ ‫הם יפנו לג'ונגל. אני יכול…‬
‫שתוק!‬
‫פירס ודאי הביט בהורניגולד וחשב,‬
‫"מי האיש הזה? הוא באמת מי שהוא אומר שהוא?"‬
‫מעמדו של בן הורניגולד צנח מיד,‬ ‫בעיניו של פירס.‬
‫ויין הפך לפורע חוק שוב,‬ ‫אך כעת היה גם קברניטה של ספינה משלו.‬
‫הים כאן מלא בסוחרים שמנים‬ ‫שמעבירים את הונם‬
‫מאמריקה לאירופה.‬
‫כן!‬ ‫-כן!‬
‫אז בואו ניקח את להקת הכרישים שלנו‬ ‫אל המשברים ונתפטם.‬
‫בואו נשמין, בחורים!‬
‫נשמין יותר מכל סוחר מלונדון.‬
‫נשמין יותר מהמלך הגרמני שלנו!‬ ‫-כן!‬
‫ספינת סוחר באופק!‬
‫הניפו את הדגל השחור!‬
‫יש לנו טרף.‬
‫באותו שלב,‬ ‫צ'רלס ויין היה יכול ללכת לכל מקום,‬
‫אך הוא נותר באזור ופשט על ספינות‬ ‫שהפליגו אל נסאו וממנה.‬
‫הוא עשה כמיטב יכולתו‬ ‫כדי להכות את המשטר החדש בפניו שוב ושוב.‬
‫כעת הוא היה צ'רלס ויין המשוחרר, אפשר לומר.‬
‫חפשו בבטן הספינה.‬
‫אני רוצה שכל חבית, קופסה, ארגז,‬ ‫תיבה, גבר ואישה יעברו חיפוש‬
‫כדי למצוא כל דבר ערך‬ ‫שיש בספינה המחורבנת הזאת!‬
‫ואם מישהו יעשה לכם בעיות…‬
‫הרגו אותו.‬
‫צ'רלס ויין היה קברניט בעצמו כעת,‬ ‫לא תחת הנרי ג'נינגס.‬
‫המכסה הוסר, אפשר לומר.‬
‫הוא הפך מאופק פחות ואלים יותר.‬
‫זה הכול?!‬
‫רק זה?!‬
‫הוא התחיל לענות שבויים באופן סדיסטי.‬
‫לא!‬
‫תחזיקו אותו.‬
‫שלא יזוז!‬
‫- ג'ורג' צ'ונדאס, מחבר "המדריך לפיראטים" -‬
‫אי אפשר לדבר על צ'רלס ויין לאורך זמן‬ ‫מבלי להשתמש במילה "פסיכופת".‬
‫תחזיקו אותו!‬
‫תחזיקו אותו.‬
‫זה לא רק "מותג פיראטים" שנועד ליצור פחד.‬
‫- סאם קוניף, מחבר "היו יותר פיראטים" -‬
‫ברור שזה היה אדם בעל אורח חשיבה קיצוני,‬ ‫שנקט באלימות קיצונית.‬
‫בשעה שהחדשות על מעלליו של ויין הגיעו לנסאו‬
‫נמלט הקברניט פירס לביטחון שבניו יורק,‬
‫לאחר שכשל במשימתו.‬
‫- לונדון, 1718 -‬
‫בלונדון התכונן צייד הפיראטים,‬ ‫וודס רוג'רס, להכניע את נסאו…‬
‫המפקד?‬
‫אחת ולתמיד.‬
‫נזדקק לעוד תחמושת.‬
‫נתכונן למצור ממושך.‬
‫למרות שאם אלוהים צודק,‬ ‫החנינה כבר פעלה את פעולתה.‬
‫כן, המפקד.‬ ‫-חופשי.‬
‫רוג'רס ידע שרבים מהם יסכימו לחנינה,‬
‫וזה הקל מאוד על חייו,‬ ‫כי מספר הפיראטים ירד.‬
‫אך הדבר גם גרם בלבול וסכסוך פנימי‬
‫בקרב הפיראטים של איי בהאמה.‬
‫ייתכן שזה היה חלק מהתוכנית: הפרד ומשול.‬
‫אתה שם! אלה המנשרים שהזמנתי?‬
‫רוג'רס עמד להוביל את הכוח הגדול ביותר‬ ‫שיצא נגד הפיראטים אי פעם.‬
‫- האגודה לקידום הידע הנוצרי -‬
‫והוא היה בטוח בכך שאלוהים לצדו.‬
‫המפקד.‬
‫בצע את חובתך, אדוני.‬
‫- האוקיינוס האטלנטי -‬
‫- פלורידה, נסאו, קובה -‬
‫הרפובליקה של הפיראטים‬ ‫הפכה לחוטאת יותר מתמיד‬
‫תחת המנהל החדש, צ'רלס ויין.‬
‫אדוני הקברניט, בבקשה!‬
‫אדוני הקברניט!‬
‫תסתכל עליי!‬
‫איפה הורניגולד?‬
‫איפה הבוגד? תסתכל עליי כשאני מדבר איתך!‬
‫בנג'מין הורניגולד ידע למה ויין מסוגל…‬
‫והחליט להסתתר.‬
‫לכו.‬
‫האדון ת'אץ'.‬
‫או שזה… שחור הזקן האכזרי?‬
‫בוא! שב איתי. עלינו לדון בדברים רבים.‬
‫ויין ראה את שובו של שחור הזקן כהזדמנות.‬
‫ויין ודאי חשב שתפילתו נענתה.‬
‫זה היה בדיוק מה שנחוץ כדי לחזק את האי,‬
‫כל שיתנגד לרשויות, כשיגיעו לבסוף.‬
‫עם שחור הזקן והצי שלו,‬ ‫הם יוכלו להחזיק מעמד לזמן לא מוגבל, אולי.‬
‫ג'נינגס נמלט.‬
‫הורניגולד בגד בנו.‬
‫אך החזקנו מעמד.‬
‫תעבוד בשבילי.‬
‫הספינות שלך תחתיי כמפקד עליון.‬
‫נוכל להפוך את נסאו‬ ‫לבסיס רב עוצמה נגד הכתר.‬
‫עם הצי שלי והאנשים שלי?‬
‫כמובן.‬
‫נשמע שלכתר יש בעיה.‬
‫באמת תהיה להם.‬
‫יש לי עניינים חשובים יותר.‬
‫אתה באמת חושב להישאר עם המטורף הזה?‬
‫אל תדאג.‬
‫אני לא אשאר בנסאו זמן רב.‬
‫אפליג מכאן בקרוב.‬
‫תפליג איתי.‬
‫יש לי תוכניות לנסאו חדשה.‬
‫הפעם תחת הגנתו של מושל.‬
‫תודה, ת'אץ'.‬
‫העתיד שלי נמצא במדגסקר,‬
‫כמה שיותר רחוק מהמקום הזה.‬
‫בהצלחה, ידידי.‬
‫גם לך.‬
‫פולסגרייב ויליאמס לא שב לנסאו עוד.‬
‫גם שחור הזקן ראה את עתידו במקום אחר.‬
‫ביבשת אמריקה הצפונית.‬
‫אנחנו נעשה את דרכנו לכאן,‬
‫לצפון קרוליינה.‬
‫שחור הזקן חתם על הסכם עם המושל שם,‬ ‫צ'רלס אידן,‬
‫לפיו יקבל את החנינה וימשיך לפעול כפיראט.‬
‫זאת הייתה מעין מושבה חורגת, בזמנו.‬
‫היו שם מעט מאוד מתיישבים אירופאים.‬
‫המושבה הזאת, שמעמדה לא היה יציב,‬
‫נזקקה לשחור הזקן ולתומכיו העיקריים.‬
‫חסרים להם השקעה וכוחות מזוינים.‬
‫אנחנו נספק להם אותם.‬
‫בשונה ממושבות אחרות באמריקה,‬
‫הכתר הבריטי לא שלט בצפון קרוליינה.‬
‫מושבות הכתר נתנו דין וחשבון לכתר.‬ ‫הן היו תחת שליטה ממשלתית הדוקה מאוד,‬
‫אך מושבות קנייניות‬ ‫נוהלו בידי קבוצות משקיעים.‬
‫לכן הן התעניינו פחות בחוק וסדר‬
‫והרבה יותר ברווחים.‬
‫נוכל לספק להם את זה.‬
‫לאחר שנעשה זאת…‬
‫נקבל את זה.‬
‫חנינה…‬
‫בעבורנו ובעבור כל האנשים שלנו.‬
‫הוא בחר בקפידה את האנשים שהפליגו איתו.‬
‫רוב הצוות היה עבדים שחורים לשעבר.‬
‫הכול הסתדר לו בצורה מושלמת.‬
‫הגאי!‬
‫קבע מסלול לבאת'…‬
‫בקרוליינה הצפונית.‬
‫וכך עשה שחור הזקן את דרכו‬
‫לבגידה השפלה ביותר בתולדות הפיראטים.‬
‫המושל אידן.‬
‫אני יכול לתת לך את החנינה ההיא.‬ ‫לך ולצוות שלך.‬
‫אבל אני דורש מקדמה.‬
‫מחווה של רצון טוב,‬ ‫כדי לחתום את השותפות בינינו.‬
‫אל תדאג.‬
‫ישלמו לך בעין יפה.‬
‫לשחור הזקן הייתה סחורה יקרה יותר מזהב.‬
‫כאשר הגיע לצפון קרוליינה,‬
‫כבר הייתה לו תוכנית ברורה‬ ‫שבעזרתה יהפוך את האנשים האלה לכסף.‬
‫לשחור הזקן לא היו‬ ‫רעיונות גדולים של שוויון גזעי.‬
‫מבחינתו הם היו עבדים, והיו כאלה תמיד.‬
‫באופנים רבים,‬ ‫זה נראה כמו בגידה בנאמנותו כלפיהם.‬
‫שחור הזקן עבר משחרור עבדים…‬
‫למכירתם.‬
‫האידאלים של רפובליקת הפיראטים הלכו וקרסו.‬
‫בירתה, נסאו, נמצאה על סף תהום.‬
‫יש ספינות‬
‫ליד חופי נסאו.‬
‫ארמדה.‬
‫נראה שזה חיל הים המלכותי.‬
‫אתה יודע לכתוב?‬
‫כן.‬
‫יידרש יותר ממכתב כדי לפייס את וודס רוג'רס.‬
‫צייד הפיראטים היה רציני.‬
‫אנחנו עולים עליהם במספרנו ובנשקנו,‬
‫והם לכודים!‬
‫רבותיי,‬
‫בואו נפטור את הנמל הזה אחת ולתמיד‬
‫מהחלאות חשוכות האל ששורצות בו.‬
‫תרגום כתוביות: עמוס דיאמנט‬